**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 20. 2. 2019 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu:

* **udelila licenciu** na lokálne digitálne vysielanie televíznej programovej službyINFO kanál SLUŽBYT spoločnosti SLUŽBYT, s.r.o., Svidník;
* **udelila licenciu** na celoplošné digitálne vysielanie televíznej programovej služby ducktv spoločnosti MEGA MAX MEDIA, s.r.o.;
* **uložila sankciu – upozornenie na porušenie zákona** vysielateľovi C.E.N. s.r.o. (programová služba TA3) za porušenie § 18a písm. a) ZVR v súvislosti s nedodržaním podielu programov s multimodálnym prístupom (10% všetkých vysielaných programov) v mesiacoch júl, august a september 2018;
* **uložila sankciu – pokutu 663 eur** vysielateľovi Novocentrum Nové Zámky a.s. (programová služba TV Nové Zámky) za porušenie § 38 ods. 2 ZVR, v súvislosti s tým, že dňa 25. 6. 2018 odvysielal štyrikrát program *Počasie* a sedemkrát program *Šport*, pričom programy zreteľne neoznačil názvom sponzora, príp. logom sponzora alebo odkazom na výrobok alebo službu sponzora na konci týchto programov;
* **uložila sankciu – upozornenie na porušenie zákona** vysielateľovi Slov Media Group s.r.o. (programová služba SEVERKA) za porušenie § 38 ods. 2 ZVR, v súvislosti s tým, že dňa   
  16. 6. 2018 odvysielal štyrikrát program *Gréckokatolícky magazín,* pričom program zreteľne neoznačil názvom sponzora, príp. logom sponzora alebo odkazom na výrobok alebo službu sponzora na konci tohto programu;
* **uložila sankciu – upozornenie na porušenie zákona**vysielateľovi TV PIEŠŤANY production, s.r.o. (programová služba Piešťany TV) za porušenie § 16 ods. 3 písm. l)   
  v súvislosti s tým, že nedodal Rade na jej vyžiadanie súvislý záznam vysielania z dňa   
  18. 6. 2018 v stanovenej lehote;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. a) ZVR (všestrannosť informácií a názorová pluralita programovej služby) v súvislosti s vysielaním programu *Reportéri (*príspevok *Konflikt a hrdinovia*) dňa 17. 12. 2018;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť odvysielaním programu Reportéri (príspevok s názvom *Triky komunálnej politiky*) dňa 5. 11. 2018;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť odvysielaním programu Počasie, dňa 13. 1. 2018;
* **začala správne konanie** voči vysielateľovi MAC TV s.r.o. (programová služba WAU) vo veci možného porušenia § 18aa ods. 1 písm. a) a § 18aa ods. 1 písm. b) ZVR (multimodálny prístup) v súvislosti s vysielaním titulkov pre osoby so sluchovým postihnutím v rámci programu *Inkognito,* dňa 16. 12. 2018;
* **začala správne konanie** voči vysielateľovi MAC TV s.r.o. (programová služba JOJ) vo veci možného porušenia § 20 ods. 4 (ochrana maloletých – časové zaradenie) a § 32 ods. 4 písm. a) (čestnosť a slušnosť reklamy a telenákupu) v súvislosti s odvysielaním komunikátu Clavin Platinum - označujúceho ako sponzora programu Šport, dňa 23. 12. 2018 o cca 20:23:03 hod. a o cca 20:29:38 hod.;
* **začala správne konanie** voči vysielateľovi MAC TV s.r.o. (programová služba JOJ) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 2. 1. 2019 o cca 14:52 hod. odvysielal program *Něco na té Mary je,* označený ako nevhodný pre maloletých divákov do 12 rokov;
* uznala za neopodstatnené 6 sťažností, respektíve ich častí.

Všetky uznesenia prijaté dňa **20. 2. 2019** budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Ivana Furjelová

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 36

mail: [ivana.furjelova@rvr.sk](mailto:ivana.furjelova@rvr.sk)